ཟབ་གསང་བླ་ན་མེད་པ་སྙིང་པོ་ཡིད་བཞིན་ནོར་བུ་ལས༔ ཡང་གསང་བླ་ན་མེད་པ་རྫོགས་པ་ཆེན་པོ༔
ཧཱྃ ཞི་ཁྲོ་ལྟ་བ་ཡེ་ཤེས་ཀློང་ཡངས་ཀྱི་རྒྱབ་ཆོས༔ ཡེ་ནས་ཡེ་གྲོལ་ལྷན་ཅིག་སྐྱེས་པའི་རྣམ་པར་རྟོག་པ་དེ་ཀ་མ་བཅོས་རང་བབས་ཡེ་
ཤེས་སུ་ངོ་སྤྲོད་འཁོར་འདས་རོ་མཉམ་བཞུགས༔
119
3
16

གཏེར་ འགྲོ་ཕན་གླིང་པའི་གསུང་། གསར།
ཨཿཨཿ ཀུན་བཟང་ཞི་ཁྲོའི་ཚོགས་ལ་ཕྱག་འཚལ་ལོ༔ དུས་གསུམ་རྒྱལ་བའི་ཐུགས་བཅུད་འདུས་པ་ཡི༔ ཟབ་གསང་
བླུ་ན་མེད་པ་ཐེག་པའི་མཆོག༔ ཡོ་ག་གསུམ་གྱི་སྙིང་པོ་གཅིག་ཏུ་དྲིལ༔ ཟབ་ཆོས་ཞྲི་ཁྲོ་ལྟ་བ་ཀློང་ཡ༷ངས་འདི༔ བདག་འདྲ་ཨུ་རྒྱན་པདྨ་
ཐོད་ཕྲེང་ངས༔ འཕགས་ཡུལ་གྲུབ་བརྙེས་རིག་འཛིན་དམ་པ་ནིི༔ དགུའ་རབ་ཤྲཱི་སིང་དགོངས་པའི་བཅུད་ཕྱུང་བ༔གདམ་པའི་མཐར་
ཐུག་མན་ངག་འདི་ཁོ་ན༔ དད་ལྡན་རྗེ་འབངས་གྲོགས་ལ་གྲོལ་ཆོས་སྟོན༔ མ་འོངས་སྐལ་ལྡན་རྣམས་ཀྱྀ་སྐལ་དུ་ཞོག༔ བཛྲ་ས་མ་ཡ༔
120

ལྟ་ཀློང་འཁོར་ གཉིས་ འདས་རོ་མཉམ།
ཧཱུྃ། དེ་ལ་དང་པོ་ལས་ཅན་སྐྱེས་བུ་ཡི༔ དུས་དང་གནས་དང་གྲོགས་དང་རྫས་ལ་སོགས༔ ཕུན་སུམ་ཚོགས་པའི་གཞི་བཟུང་
སྔོན་དུ་གཏང་༔ མཚན་ལྡན་བླ་མ་མི་འབྲུལ་རྟག་ཏུ་འགྲོགས༔ ཐུན་མོང་དང་ནི་ཐུན་མོང་མ་ཡིན་པའི༔ རྒྱུད་སྦྱངས་སྔོན་འགྲོའི་ཆོས་
ཀུན་གཞན་དུ་ལྟ༔ གསུམ་པ་ཚུལ་འདི་ཅི་བཞིན་ཉམས་ལེན་ནི༔ ལུས་ཀྱི་འཁྲུལ་འཁོར་རྣམ་སྣང་ཆོས་བདུན་ལ༔ རྡོ་རྗེའི་སྐྱིལ་ཀྲུང་
ལག་གཉིས་ཏིང་འཛིན་རྒྱ༔ སྒལ་ཚིགས་བསྲང་ལ་དཔུང་པ་རྒོད་གཤོག་ལྟར༔ མིག་ནི་སྣ་རྩེ་ནས་ཕབ་མདུན་དྲུང་དུ༔ ནས་ཕབ་མདུན་དྲུང་དུ༔ གཏད་སོ་གང་
121
3

གཏེར་ འགྲོ་ཕན་གླིང་པའི་གསུང་། གསར།
ལེགས་ཞིག་ལ་མིག་ཕབ་ནས༔ ངག་ནི་ཅི་ཡང་མི་སྨྲ་རང་བབ་བཞག༔ སེམས་ཀྱི་འགྱུ་རྟོག་ཕྲ་རགས་ཅི་ཤར་ཡང་༔ རྗེས་སུ་མི་སླེབས་མདུན་གྱི་མ་བསུ་བར
ཤེས་པ་ལྷོད་ལ་མ་བཅོས་མཉམ་པར་བཞག༔ ལུས་པོ་ཧ་ཅང་གཅུན་དུ་མ་བཅུག་པར༔ ཅི་བདེར་བཞག་ལ་རླུང་ཡང་དལ་བུར་བསླུབ༔ དེ་ནས་ལྷན་ཅིག་སྐྱེས་པའི་
རྣམ་རྟོག་འདི༔ དང་པོ་བྱུང་བ་གང་ནས་བྱུང་༔ བར་དུ་གནས་ས་གང་དུ་གནས༔ ཐ་མ་འགྲོ་འོང་གང་དུ་འགྲོ༔ རིམ་པར་དཔྱོད་ཅིང་བརྟགས་ན་འང་༔ འདི་ལྟར་
གང་དུ་མ་རྙེད་ནས༔ གཞི་མེད་རྩ་བྲལ་ངང་དུ་འདུག༔ དེ་ལ་རྟོག་བྲལ་བསྒོམ་མེད་ཟེར༔ གཞི་སྟོང་ཆེན་པོ་དེ་ཡི་ཀློང་༔ ལྷན་སྐྱེས་རྣམ་པར་རྟོག་པ་དེ༔ སྣང་ཙམ་
མྱོང་ན་ཡེ་རེ་གནས༔ མྱོང་ན་ངོ་བོ་གྲུབ་ཏུ་མེད༔ གྲུབ་ཏུ་མེད་ཅིང་བརྗོད་དུ་མེད༔ བརྗོད་མེད་གནས་མེད་རྩ་བ་བྲལ༔ ་བ་བྲལ༔ རྩ་བྲལ་མཐའ་ལ་སྟོང་དུ་མེད༔ སྟོང་པའི་
རིག་རྩལ་འགག་ཏུ་མེད༔ དཔེར་ན་ནམ་མཁའ་སྤྲིན་བྲལ་ལ༔ དབུས་དང་མཐའ་གཉིས་བཙལ་དུ་མེད༔ ངོ་བོ་མཚན་མ་བཟུང་དུ་མེད༔ རྒྱུ་དང་རྐྱེན་སྣང་སྟོན་དུ་
122

123
ཛཿ མེད༔ ཡེ་ནས་ཡེ་བབ་དེ་བཞིན་དུཿ༔ བྲི་གང་འཕོ་འགྱུར་འབྱུང་མི་འགྱུར༔ འོ་ན་དེ་ལྟར་ལྷན་སྐྱེས་འདི༔ ངོ་བོ་མཚན་མ་བཟུང་དུ་མེད༔ རྟོགས་ན་རང་
རིག་ཡེ་ཤེས་སྟོན༔ མ་རྟོགས་ལྷན་སྐྱེས་མ་རིག་བདུད༔ འདི་ལ་གཉིས་འཛིན་བློས་མ་དཔྱོད༔ ལྷན་ཅིག་སྐྱེས་པའི་རྣམ་པར་རྟོག༔ ཇི་ལྟར་སྐྱེས་ཀྱང་ངོས་འཛིན་
དང་༔ སྤང་བླང་གཉིས་མེད་གཉུག་མར་ལྷོད༔ སྟོང་པའི་ཕྱོགས་སུ༵་རྒྱ་མ་ཆད༔ གསལ་སྣང་ཕྱོགས་སུ་མ་ལྷུང་བར༔ ལྷུན་མཉམ་བདེ་བ་ཆེན་པོ་འདི༔ གཉིས་འཛིན་
རང་གྲོལ་ཆེན་པོ་ཟེར༔ དེ་བཞིན་ཚོགས་དྲུག་ཡུལ་སྣང་འདིར༔ མིག་གི་ཡུལ་དུ་གཟུགས་མཐའ་དག༔ མཛེས་དང་མཻ་མཛེས་རོ་སྙོམས་པ༔ རྣ་བའི་ཡུལ་དུ་སྒྲ་སྣ་
ཚོགས༔ སྙན་དང་མི་སྙན་རོ་སྙོམས་པ༔ སྣ་ཡི་ཡུལ་དུ་དྲི་སྣ་ཚོགས༔ ཞིམ་དང་མཻ་ཞིམ་རོ་སྙོམས་པ༔ ལྕེ་ཡི་ཡུལ་དུ་རོ་སྣ་ཚོགས༔ མངར་དང་ཁ་བའི་རོ་སྙོམས་པ༔
ལུས་ཀྱི་ཡུལ་དུ་རེག་བྱའི་ཚོགས༔ འཇམ་དང་རྩུབ་པའི་རོ་སྙོམས་པ༔ དེ་བཞིན་བཟང་པོའིི་ཡོན་ཏན་ལ༔ མྱོང་བས་དགའ་བའི་ངོ་བོར་སྟོང་༔ ངན་པའྀ་རྣམ་རྟོག་
ལྟ་ཀློང་འཁོར་
འདས་རོ་མཉམ།

གཏེར་ འགྲོ་ཕན་གླིང་པའི་གསུང་། གསར།
སྡུག་བསྔལ་ཀུན༔ གཞི་སྟོང་དགའ་སྡུག་རོ་མཉམ་ནས༔ གཉིས་འཛིན་བློ་འདིའི་མཚང་རིག་ན༔ ཚོགས་དྲུག་ཡུལ་གྱི་སྣང་བ་ཀུན༔ རྒྱུ་མེད་རྐྱེན་མེད་ཡེ་ནས་དག༔
གཞྲི་ཐོག་རོ་མཉམ་ངང་གིས་སྟོང་༔ སྟོང་ཞིང་སྣང་བའི་ངོ་བོ་ཤར༔ ཤར་ཡང་གསལ་ལ་འཛིན་པ་མེད༔ འཛིན་མེད་མཐའ་བྲལ་ངང་གིས་བཞག༔ སྣང་སྟོང་
གཉིས་མེད་ཉམས་མྱོང་འདི༔ སྨྲ་བསམ་བརྗོད་མེད་འདི་ཁོ་ན༔ ལྷན་ཅིག་སྐྱེས་པའི་ཡེ་ཤེས་དེ༔ མཐོང་ནས་ཚེ་འདིར་སངས་རྒྱས་འགྲུབ༔ དེ་ལྟར་རྒྱུན་གྱི་སྤྱོད་
ཡུལ་དུ༔ཡེངས་མེད་འཛིན་མེད་ངང་གིས་བསྐྱང་༔ མཐའ་བྲལ་གཉུག་མའི་ངང་དུ་བསྒྲུབ༔ རྒྱུན་དུ་སྟོང་ཉིད་སྙིང་རྗེ་བསྒོམཿ༔ རྒྱུ་འབྲས་སྤྱོད་པ་ཞིབ་ཏུ་གཅེས
ཐཨཿ། གཏེར་རྒྱ༔ སྦས་རྒྱ༔ ཟབ་རྒྱ༔ གསང་རྒྱ༔ དྷཱ་ཐིམཿ༔ ཟབ་གསང་བླ་ན་མེད་པ་ཡི༔ སྙིང་པོ་ཡིད་བཞིན་ནོར་བུའི་སྐོར༔ རྫོགས་པ་ཆེན་པོ་
༔ཀུན་གྱི་བཅུད༔ ལྟ་བ་ཡེ་ཤེས་ཀློང་ཡངས་ཀྱི༔ ཡེ་ནས་ཡེ་རྫོགས་ལྷན་ཅིག་སྐྱེས༔ རྣམ་པར་རྟོག་པ་དེ་ཁོ་ན༔ ¨དེ་ཀ་མ་བཅོས་རང་བབས་སུ༔ ཡེ་ཤེས་སྣང་བ་རང་
124

ལྟ་ཀློང་འཁོར་
འདས་རོ་མཉམ།
ཧཱྃ། གྲོལ་བཞིན༔ འཁོར་འདས་རོ་མཉམ་ཞེས་བྱའོ༔ འདཱི་ནི་ཤིན་ཏུ་གཉན་པས་གཅེས༔ ཅི་ལྟར་ཉམས་སུ་ལེན་པ་ལ༔ བླ་མ་རིག་པའི་བཀའ་བཞིན་དུ༔
ལས་ལྡན་བུ་རྣམས་སྐྱོང་ཤེས་གྱིས༔ རིག་དང་མ་རིག་འཁོར་བའི་གཞི༔ མ་རིག་པ་ལ་སྤྱོད་པའི་ཡུལ༔ སྤྱོད་ཡུལ་ཐམས་ཅད་ཀར་གྱིས་བླངས༔ སྒྱུ་མའི་སྤྲུལ་པས་
༜བསླུ་དང་མཚུངས༔ བསླུ་བའི་ཡུལ་ཆེན་བརྒྱད་པོ་ནི༔ དཔེར་ན་ཁྱིམ་གྱི་སྐར་ཁུང་བརྒྱདཿ༔ བྱ་ར་གང་གི་འཚོ་ནའང་༔ ཁྱིམ་བདག་དེ་ལས་ཐོན་པ་ལྟར༔ གང་དང་
གང་གིས་སྤྱོད་ཡུལ་མིན༔ མེད་བཞིན་འགགས་དང་རྩོད་པ་མིན༔ ཐམས་ཅད་ཐམས་ཅད་མཉམ་པ་ཉིད༔ ཅི་རིགས་ཅི་རྟོགས་ཆོས་ཀྱི་དབྱིངས༔ དབྱིངས་སྣང་ལྷུན་
གྲུབ་ཟུང་དུ་འཇུག༔ འཇུག་ཚུལ་ཕྱི་ཡི་སྣང་བ་ཡང་༔ སྣང་ཙམ་ཉིད་ལ་གཞི་རྩལ་རྫོགས༔ ནང་གི་རིག་པ་ཟང་ཐལ་ལེ༔ ་གི་རིག་པ་ཟང་ཐལ་ལེ༔ གོ་ཡང་མ་འགཱགས་ཅི་མི་གནས༔ སྣང་བ་
རིིག་པའི་ཀློང་དུ་ཆུད༔ རིིག་པ་སྣང་བའི་དབྱིངས་སུ་ཐིམ༔ སྣང་རིག་ཟུང་དུ་འཇུག་པའ་ངང་༔ སྟོང་ཞིང་གསལ་ལ་འགག་པ་མེད༔ དབྱིངས་རིག་ཡེ་ཤེས་དེ་ཁོ་ན༔
یا
125

གཏེར་ འགྲོ་ཕན་གླིང་པའི་གསུང་། གསར།
༜ དཔེར་ན་མེ་ལོང་གཡའ་བྲལ་ཞིང་༔ ཤིན་ཏུ་གསལ་བ་ཞིག་ཕྱར་ན༔ ཕྱི་ཡི་བརྟན་གཡོ་ཐམས་ཅད་ཀུན༔ མཐོ་བ་ཕྱི་རུ་ཡོད་ཡོད་འདྲ༔ གཟུགས་བརྙན་ཅི་བཞིན་
མེ་ལོང་ངོར༔ མ་བྲིས་རིམ་གྱིས་གསལ་བར་འཆར༔ དེ་བཞིན་སྣང་བའི་འཛིན་རྟོག་ཀུན༔ རིག་མདངས་ངང་དུ་གནས་པའོ༔ ཉོན་མོངས་ཞེ་སྡང་གཏི་མུག་དང་༔
ང་རྒྱལ་འདོད་ཆགས་ཕྲག་དོག་ལྔ༔ ཡེ་ནས་རང་ལ་ལྷན་ཅིག་སྐྱེས༔ མ་སྤངས་མ་བསྒྱུར་དེ་ཀ་སྐྱོངས༔ གཞི་དེ་ལམ་གྱི་རྩལ་སྦྱངས་ན༔ འབྲས་བུ་བླ་ན་མེད་པ་
ཞེས༔ ཞེ་སྡང་མེ་ལོང་ཡེ་ཤེས་དང་༔ འདོད་ཆགས་སོར་རྟོག་ཡེ་ཤེས་དང་༔ ཕྲག་དཽག་བྱ་གྲུབ་ཡེ་ཤེས་དང་༔ ང་རྒྱལ་མཉམ་པ་ཉིད་ཡེ་ཤེས༔ གཏི་མུག་ཆོས་
དབྱིངས་ཡེ་ཤེས་ཏེ༔ ཡེ་གྲོལ་ཡེ་མཉམ་ཆེན་པོའོ༔ ཀ་དག་ལྷུན་གྲུབ་རྫོགས་པ་ཆེ༔ མི་གཡོ་མི་འགགས་རྒྱུན་མི་ཆད༔ གསལ་སྟོང་གཉུག་མའི་མཐའ་བྲལ་ངང་༔
བརྗོད་མེད་བདེ་བ་ཆེན་པོ་ལ༔ ཁ་གཏིང་མེད་བཞིན་དབུས་མཐའ་བྲལ༔ དགག་སྒྲུབ་མི་མངའ་ས་ལེར་གསལ༔ འཕོ་འགྱུར་མེད་པ་ཅིར་ཡང་སྣང་༔ རང་བྱུང་
126

ལྟ་ཀློང་འཁོར་ ལྔ་བྱོན། འདས་རོ་མཉམ།
ཧཱྃཧྰ རང་ཤར་ཆེན་པོའོ༔ འདི་ཉིད་རྟོགས་པའི་རྣལ་འབྱོར་གང་༔ དུས་གསུམ་རྒྱལ་བའི་ཐུགས་དགོངས་རྙེད༔ ནངས་གཅིག་རྟོགས་པས་ནངས་སངས་རྒྱས༔
ཡྀ་བར་དའོ
ནུབ་ཙམ་རྟོགས་ན་ནུབ་སངས་རྒྱས༔ སྐད་ཅིག་སངས་རྒྱས་འགྲུབ་པའི་ཐབས༔ མྱུར་ལམ་བླ་ན་མེད་པ་ཉིད༔ དགོངས་བརྡ་སྙན་ནས་བརྒྱུད་པ་ཡི༔ ཨོ་རྒྱན་ང་
ཡིི་བར་དུའོ༔ ད་ལྟ་རྗེ་འབངས་རྣམས་ལ་གཏད༔ ཡི་གེའི་རིས་བྱས་གཏེར་དུ་སྦོས༔ སྔགས་ཀྱི་སྲུང་མས་བཀའ་འདི་ཉིད༔ རྟག་ཏུ་མ་གཡེལ་བྱ་ར་མཛོད༔ བཛྲ་
ས་མ་ཡ༔ རྒྱ་རྒྱ་རྒྱ༔ གཏད་རྒྱ༔ སྦས་རྒྱ༔ ཟབ་རྒྱ༔ གསང་རྒྱ༔ སྫི༔ དྷ་ཐིམ༔ བདག་འདྲ་ནུས་ལྡན་རྡོ་རྗེ་གྲོད་ལོད་རྩལ་གྱིས་གཙོས་བདེ་མཆོག་མགུལ་ནས་གདན་དྲངས་ཤ ིང་ཡི་གེའི་རིས་བྱེད་མཆོག་གི་སྤྲུལ་པའི་སྐུ་ཡིས་བགྱིས་པའོ༔
127

128
གཏེར་ འགྲོ་ཕན་གླིང་པའི་གསུང་། གསར།

དགོངས་པ་ གཅིག་ ཡེ་མཉམ།
ཚྭ